CELEX: 32015R1191
Language: sl
Date: 2015-07-20 00:00:00
Title: Izvedbena uredba Komisije (EU) 2015/1191 z dne 20. julija 2015 o neodobritvi Artemisia vulgaris L. kot osnovne snovi v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (Besedilo velja za EGP)

21.7.2015   
            
            
               SL
            
            
               Uradni list Evropske unije
            
            
               L 193/122
            
         IZVEDBENA UREDBA KOMISIJE (EU) 2015/1191
   z dne 20. julija 2015
   o neodobritvi Artemisia vulgaris L. kot osnovne snovi v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 23(5) v povezavi s členom 13(2) Uredbe,
   ob upoštevanju naslednjega:
   
               (1)
            
            
               V skladu s členom 23(3) Uredbe (ES) št. 1107/2009 je Komisija 26. aprila 2013 prejela zahtevek inštituta Institut Technique de l'Agriculture Biologique (ITAB) za odobritev Artemisia vulgaris L. kot osnovne snovi. Navedenemu zahtevku so bili priloženi podatki, ki so obvezni v skladu z drugim pododstavkom člena 23(3).
            
         
               (2)
            
            
               Komisija je Evropsko agencijo za varnost hrane (v nadaljnjem besedilu: Agencija) zaprosila za znanstveno pomoč. Agencija je 25. avgusta 2014 (2) Komisiji predložila tehnično poročilo o zadevni snovi. Komisija je 27. januarja 2015 Stalnemu odboru za rastline, živali, hrano in krmo predložila poročilo o pregledu (3) in osnutek te uredbe o neodobritvi Artemisia vulgaris L.
            
         
               (3)
            
            
               Iz dokumentacije, ki jo je predložil vložnik, je razvidno, da Artemisia vulgaris L. izpolnjuje merila za živila, kot so opredeljena v členu 2 Uredbe (ES) št. 178/2002 Evropskega parlamenta in Sveta (4). Vendar so alkoholne pijače iz vrste Artemisia navedene v delu B Priloge III k Uredbi (ES) št. 1334/2008 Evropskega parlamenta in Sveta (5), ki določa mejne vrednosti nekaterih snovi, ki so naravno prisotne v aromah in sestavinah živil z aromatičnimi lastnostmi ter v nekaterih sestavljenih živilih, kot so zaužita, med katere so bile dodane arome in/ali živilske sestavine z aromatičnimi lastnostmi. V skladu s členom 6 Uredbe (ES) št. 1334/2008 mejne vrednosti v sestavljenih živilih iz dela B ne smejo biti presežene zaradi uporabe arom in/ali sestavin živil z aromatičnimi lastnostmi. Zato se vrste Artemisia ne morejo uporabljati kot živilo brez opredelitve.
            
         
               (4)
            
            
               V tehničnem poročilu Agencije so bili izraženi posebni pomisleki glede izpostavljenosti tujonu, evkaliptolu in kamforju ter glede tveganja za izvajalce, delavce, druge navzoče osebe, potrošnike in neciljne organizme.
            
         
               (5)
            
            
               Komisija je vložnika pozvala, naj predloži pripombe k tehničnemu poročilu Agencije in k osnutku poročila o pregledu. Vložnik je predložil pripombe, ki so bile natančno pregledane.
            
         
               (6)
            
            
               Vendar kljub argumentom, ki jih je predložil vložnik, pomislekov v zvezi s snovjo ni mogoče odpraviti.
            
         
               (7)
            
            
               Zato ni bilo ugotovljeno, da so zahteve iz člena 23 Uredbe (ES) št. 1107/2009 v zvezi z vrstami uporabe iz poročila Komisije o pregledu, izpolnjene. Zato je primerno, da se Artemisia vulgaris L. kot osnovna snov ne odobri.
            
         
               (8)
            
            
               Ta uredba ne vpliva na predložitev ponovnega zahtevka za odobritev Artemisia vulgaris L. kot osnovne snovi v skladu s členom 23(3) Uredbe (ES) št. 1107/2009.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Neodobritev osnovne snovi
   Snov Artemisia vulgaris L. se ne odobri kot osnovna snov.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Rezultat posvetovanja z državami članicami in Agencijo o uporabi osnovne snovi Artemisia vulgaris v fitofarmacevtskih sredstvih kot insekticid/repelent v sadovnjakih, vinogradih in na zelenjavi. Povezane objave EFSA 2014:EN-644. str. 36.
   
      (3)  http://ec.europa.eu/sanco_pesticides/public/?event=homepage
   
      (4)  Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).
   
      (5)  Uredba (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (UL L 354, 31.12.2008, str. 34).